Pegawai Udara

**Pegawai udara** (*air officer*) ialah kumpulan pegawai tinggi tentera udara yang berpangkat Komodor Udara ke atas. Pegawai sedemikian boleh di panggil "pegawai tinggi udara". Walaupun istilah itu berasal dari Royal Air Force, pegawai udara juga boleh didapati di banyak negara Komanwel yang mempunyai struktur pangkat yang sama dengan RAF.

Air officer yang memegang lantikan pemerintah menerima gelaran *Air Officer Commanding atau AOC* (**Panglima Udara**), manakala air officer memegang jawatan Commander-in-Chief bergelar *Air Officer Commanding-in-Chief atau AOC-in-C* (**Panglima Udara Tertinggi**). 

## Penggunaan British
Di dalam Angkatan Tentera British, dimana istilah itu berasal, seorang air officer adalah setaraf dengan pegawai berbendera (*flag officer*) dan pegawai jeneral (*general officer*) masing-masing dalam Tentera Laut Diraja dan Tentera Darat.  Secara khusus, tatkala Tentera Darat menggunakan gelaran *General Officer Commanding* (GOC) atau "Panglima", Tentera Udara menggunakan *Air Officer Commanding* (AOC) atau "Panglima Udara" untuk menggelarkan pegawai kanan dalam sesebuah formasi.

Bagaimanapun, sila ambil perhatian bahawa didalam Angkatan Tentera British, komodor udara diletakkan dalam kumpulan pangkat *pegawai udara*, manakala rakan sepangkat (komodor) Royal Navy tidak dianggap sebagai *pegawai berbendera*, begitu juga rakan (brigedier) Tentera Darat British atau Marin Diraja  tidak dianggap *pegawai jeneral*. Pada tahun 1919 apabila RAF memperkenalkan pangkat pegawai udaranya sendiri, RAF sebelumnya dan pangkat tentera darat setara ialah Brigedier Jeneral, yang merupakan pangkat pegawai jeneral sehingga pemansuhannya pada tahun 1922. Di beberapa negara lain — terutamanya angkatan tentera Amerika Syarikat — pegawai satu bintang Tentera Darat, Tentera Udara dan Kor Marin dianggap sebagai pegawai jeneral, dan pegawai satu bintang Tentera Laut dan Pengawal Pantai dianggap sebagai pegawai berbendera.

Terdapat beberapa lantikan pemerintahan pegawai udara. Selain itu RAF mengekalkan dua lantikan pegawai udara dalam negeri. Mereka adalah Pegawai Udara Scotland dan Pegawai Udara bagi Wales.

Pada majlis istiadat, ramai pegawai udara RAF berhak memakai papan bahu berhias dan selempang biru dan emas. Ini terpakai pada semua pegawai berpangkat marsyal madya udara ke atas dan penyandang jawatan komodor udara berikut:

*Komandan Maktab Tentera Udara Diraja Cranwell
*Pegawai Udara Scotland 
*Pegawai Udara Ireland Utara
*Pegawai Udara Wales

Kecuali Marsyal RAF, papan bahu berhias menampilkan lambang helang emas pegawai udara dalam kalungan bunga emas yang terletak dibawah jata singa berjalan. Bagi Marsyal RAF, papan bahu berhias memaparkan helang dan kalungan pegawai udara, dua baton marsyal bersilang dan, sejak pemerintahan Ratu Elizabeth II, di atasnya terdapat Mahkota St Edward sebagai simbol kuasa Baginda Ratu. Sebelum tahun 1953, Mahkota Tudor (kadangkala dipanggil Mahkota Raja) telah digunakan.

## Kumpulan pegawai udara
Pangkat pegawai udara adalah seperti berikut:

## Penggunaan nasional
Istilah pegawai udara kini digunakan oleh tentera udara berikut::

*Tentera Udara Bangladesh
*Tentera Udara India
*Tentera Udara Namibia
*Tentera Udara Nigeria
*Tentera Udara Pakistan
*Tentera Udara Sri Lanka
*Tentera Udara Diraja British
*Tentera Udara Diraja Australia
*Tentera Udara Diraja New Zealand
*Tentera Udara Zimbabwe

## Rujukan